fy nb de en de da da cs da da de da nb fr da de da de da da cs da da de da nb fr da de da de de da da fy da da da da da da da da da da da fr da da da en da pt da da da da nb da da da da da ca en da nb ca
Et bud på fremtidens almene boliger
Vores bud på fremtidens almene bebyggelse i Seest er bygget op om veldefinerede boligstræder eller ‘klynger’ i bebyggelsen i det store landskab. De skaber omdrejningspunktet for boligmiljøet i fremtidens bæredygtige fællesskaber.
Grundens orientering, det kuperede terræn og eksponering til klimaet giver både udfordringer og potentialer. I projektet er disse parametre indarbejdet for at skabe læ og gode solforhold omkring opholdszoner og for at udnytte de bæredygtige passive potentialer i bygningsdesignet.
Natur, sundhed og engagerende fællesskaber er grundelementer i vores vision om den gode by. Bebyggelsen flettes sammen med landskabet og får lov til at komme helt tæt på vores hverdag.
Boliggrupperne organiseres i klynger af 8-10 boliger. Det er en overskuelig størrelse og giver et nærværende fællesskab, der bygger på en høj grad af ansvarsfølelse for ens nærmiljø. Mangfoldighed er en inspiration i modsætning til en monokultur af ligesindede. Vi er mere trygge i mindre fællesskaber hvor vi bedre kan rumme den store mangfoldighed.
I fremtidens by er fleksibilitet ikke lig med mobilitet. Boligen kan indrettes efter skiftende behov og livsfaser, fordi vi ønsker at blive boende i samme bolig hele livet og høre til i det naboskab, der betyder noget for os; mangfoldighed, ejerskab, sikkerhed, fleksibilitet og fællesskab. Vi bygger gode fleksible boliger frem for boliger til bestemte grupper.
Ministeriet for By, Bolig og Landdistrikter
2. præmie i 2-fast konkurrence (første fase var åben konkurrence)